Na podlagi tretjega odstavka 14. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13-ZDU-1G, 50/14, 90/14-ZDU-1L, 14/15-ZUUJFO in 76/15) in 16. člena Statuta Občine Markovci (Uradno glasilo slovenskih občin, št. 15/06 in 26/09) je Občinski svet Občine Markovci na svoji \_\_\_\_ seji, dne \_\_\_\_\_\_\_\_\_\_\_, na predlog župana sprejel naslednji

**S K L E P**

Občina Markovci kupi nepremičnini **parc. št. 460,** v izmeri 252 m2 in **parc. št. 461,** v izmeri 3280 m2, **obe k.o. (418) Zabovci,** last Danijela in Aleša Vajdiča, oba stan. Zabovci 58, vsak do ½ do celote, za kupnino v višini posplošene tržne vrednosti po podatkih GURS, tj. skupaj 2.698,00 €.

Občina bo plačala kupnino 30-i dan od notarske overitve podpisa prodajalcev na pogodbi na TRR račun prodajalca. Sredstva so zagotovljena na proračunski postavki *1602301 Meritve, cenitve in stroški legalizacij.*

Številka: 478-0001/2017

Datum: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OBRAZLOŽITEV**

Dne 28. 12. 2016 je Občina Markovci prejela ponudbo Danijela in Aleša Vajdiča, oba stan. Zabovci 58, za odkup kmetijskega zemljišča – gozda in sicer nepremičnin parc. št. 460 in parc. št. 461, obe k.o. (418) Zabovci. V dopisu navajata, da sta lahko nepremičnini potencialen prostor za razširitev športno-rekreacijskih dejavnosti.

Nepremičnini se dejansko nahajata ob Športnem parku Zabovci in bi ju občina koristno uporabila.

V skladu s 26. členom Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13, 10/14 in 58/16) se lahko stvarno premoženje, katerega lastnik postane samoupravna lokalna skupnost, pridobiva v takem obsegu ter taki kvaliteti, ki zagotavljata najboljše pogoje za izvrševanje nalog bodočega upravljavca, brez nepotrebnih zalog.

Ugotovljeno je bilo, da se nepremičnini nahajata v neposredni bližini ribnikov v Športnem parku Zabovci in da je nakup navedenih nepremičnin smiseln zaradi morebitne razširitve športnega parka, čeprav se nahaja v območju gozdnih zemljišč.

Glede na navedeno bo potrebno z lastnikom zemljišča skleniti kupoprodajno pogodbo.

V skladu z Zakonom o izvrševanju proračunov RS za leti 2016 in 2017 (Uradni list RS, št. 96/15, 46/16 in 80/16-ZIPRS1718) bo občina prodajalcema plačala kupnino 30-i dan od notarske overitve podpisa prodajalcev na pogodbi.

Kupnina je določena na podlagi podatkov GURS in znaša skupno 2.698,00 €*.*

Glede na navedeno predlagam Občinskemu svetu Občine Markovci, da predlog sklepa obravnava in sprejme.

Milan Gabrovec, prof.

župan